Mung masa bongban salang hte mung chying sha gasa ni a myit lu lam ni
图片新闻
时间:2015-01-29 15:56:35 来源:德宏团结报
Soi Han Lo salang wa tsun ai, anhte mungdo go Sam, Jinghpo amyu madu uphkang mungdo re hta n-ga, masha jahpan nlo,mung htingrep, matsan shara mung no re majo, maga shagu na rot zinghka wa na lam go mungdan gata hte shabung yang lahkam ndep ai lam grai no lo nga ai. Shi myit lu ai,salang ni yong, atsang shagu na rungdap ni go, mungdan ko nna nlo amyu ni hpe hkyemsa ai tara ni sa hpyi shon la nna, mungdo ting na amyu bosang shagu ni hta akyu jashon la lu hkra shakut ra ga ai.
Fang An hpyin salang tsun ai, matut htingwan makop maga ai htung tara hta hkan nna, anhte mungdo na matut htingwan makop maga lan hpe shagrang la ra ai. Alit hkam htung tara do msat nna, matut htingwan jahten shaza hkra ai masha hte hpung jom hpe go, alit hkam la shangun ra ai.Woion ningbo ni htingwan jahten hkra wa ai hku nna bungli galo re ni hpe seng ang tara hte jeyang ra ai.
Shi Ma Lum slang wa tsun ai, ndai hte ning hta, anhte mungdo hta maigan de num la num ya re lam grai lo wa nga ai hta n-ga, lo malo ni go gahsu gasha lu mat sai. Rai yang, m ndai ni go ganu gawa ni lakmat n hkum ai majo, shaprat lakmat nlu, jahpan nlu bang, jong lung jong shang na matu mung grai yak mat nga ai. Miwa mung hte Myen mung go labau, laili laika, amyu re maga hta bung hkat ai lam ni mung nga ai majo, mung masa bongban rapdo ni ko nna atsom jep sumru nna, hpong shingra ngang kang lam makop maga, ma gasha ni a ahko ahkang makop maga re hku nna, seng ang rungdap ni hpang de myit lu lam tsun shapro nhtom, seng ang tara do masat rai, ma gasha ni a jahpan bang lu na matu shakut ya ra ai.
Yang Chau Yu gasa wa tsun ai,asat tara jep rungdap ni go pati rapdo, asuya ni dodan ai tara ahkyak ko hkan nna, jep tek lam shaja la, tara hpe amanu rai lang sa wa na. Pati rapdo, asuya ni a bungli madung hte bungli gaba ko hkan nna, jep tek lam shaja la rai nhtom, seng ang bungli galo shatup sa wa rai yang, ganbu mu htam masha ni a aron alai ni grau nna gaja wa na re.
Hpung Hai Lin gasa wa myit lu ai,《Asuya magam shon shana》laika hta tsun shapro ai lam go, ladat gaja, bungli hprai ai lam hkyak rai nga ai.Shi myit lu ai:Maigan hte shinggan de na hpaga lo gang bang la ra ai,mungdo ting na shawa masha yong n-gun jom dat nna, npot nhpang go maden ai hta yi-ngam nsi galo shapro. Ahkrang gaba ai bungli magam hta nsi pru hkra galo dat. Ka-ni ningtuk rai Aizi ana htang maja magam hta go, gachyi gabu rai dut sha ai lam hpe aja awa rim ra ai nga nna mung no tsun u ai.
Jang Fu Lon gasa tsun ai, ndai hte ning rai wa yang, myu gat mare na shawa msha ni a nga pra madang tso wa ai nga yang, nta nkau na hpyen shang rem ai ma ram ni mung lam shagu ai majo, hpyen n kam shang ai lo wa nga ai. Maning, maning a shong shaning na hpyen lahkon ai hta yu yang,“Hpyen lahkon yak”ai manghkang pru wa nga ai. Shi myit lu ai, mungdan makop maga na seng ang hko ndau lam galo nna,hpyen shang tara hpe ja ja dodan nna, sak ram ai maram ni kyet shop ai hte hpyen shang nna, mungdan hpe makop maga lom na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn